Verdere maatreëls wat in die parke in die Oos- en Wes-Kaap ingestel sal word, sluit in ŉ algehele verbod op die vervoer of gebruik van alkohol vir dagbesoekers aan die parke. Die aantal dagbesoekers word ook beperk en sommige openbare ruimtes, soos piekniekplekke, dagbesienswaardighede en sommige strande, sal deur die dag gesluit wees. Daarbenewens sal oop safari-voertuie vir wildbesigtiging spesifiek in die Addo Olifant Nasionale Park teen slegs 50% van gewone kapasiteit bedryf word.
“Ons versoek die reisigers wat verkies om na ons parke in die Kaap te reis om ons te help en die basiese higiënemaatreëls toe te pas om die verspreiding van die virus te bekamp en die vasgestelde reëls van die park na te kom.”